4. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 184 της 1/7 Δεκ. 1960 (ΦΕΚ  Α΄192) Περί της ασφαλίσεως εν γένει του προσωπικού της υπό της ΔΕΗ εξαγορασθείσης ΗΕΑΠ. Λαβόν υπ’ όψιν: α)Την από 1ης Δεκ. 1960 σύμβασιν περί εξαγοράς της Ηλεκτρικής Εταιρείας Αθηνών – Πειραιώς (Η.Ε.Α.Π.) υπό της Δημοσίας Επιχειρήσεως Ηλεκτρισμού (Δ.Ε.Η.) υπογραφείσαν μεταξύ του Δημοσίου και της ΔΕΗ αφ’ ενός και της ΗΕΑΠ και της Γενικής Ελληνικής Εταιρείας Γ.Ε.Ε. αφ’ ετέρου, συμφώνως προς τας διατάξεις των άρθρ. 7 και 9 της από 14 Οκτ. 1925 συμβάσεως περί προμηθείας Ηλεκτρισμού και περί Μεταφορών της κυρωθείσης δια του από 16 Οκτ. 1925 Ν.Δ/τος και του άρθρ. 16 του Ν.Δ. 3523/56 «περί οργανώσεως της διανομής της ηλεκτρικής ενεργείας», β)την από 1ης Δεκ. 1960 εισήγησιν των Υπουργών Βιομηχανίας και Εργασίας, αποφασίζει: 1.Τα πράγματι υφιστάμενα κατά την ημέραν της μεταβιβάσεως εις την ΔΕΗ της Επιχειρήσεως της ΗΕΑΠ πάσης φύσεως δικαιώματα του εν υπηρεσία κατά την ημέραν ταύτην προσωπικού αυτής είτε εκ της σχέσεως εργασίας πηγάζουν, είτε εκ κανόνος δικαίου, είτε εκ του σήμερον εφαρμοζομένου εσωτερικού κανονισμού ή άλλων εγκυκλίων της Η.Ε.Α.Π., είτε εξ ατομικών συμβάσεων, ως και αι γεγενημέναι πάσης φύσεως απαιτήσεις του προσωπικού τούτου κατά της Η.Ε.Α.Π. διατηρούνται εν ισχύΐ και βαρύνουν την ΔΕΗ. 2.Το δυνάμει της συμβάσεως εξαγοράς μεταβιβαζόμενον εις την Δ.Ε.Η. τέως προσωπικόν της Η.Ε.Α.Π. θα εξακολουθήση να ασφαλίζεται υποχρεωτικώς υπό της Δ.Ε.Η. υπό όρους οι οποίοι δεν θα είναι ολιγώτερον ευνοϊκοί δι’ αυτό, εκείνων οι οποίοι ισχύουν νυν παρά τε τω Κλάδω Συντάξεων και τω Κλάδω Ασθενείας του υφισταμένου και μέχρι σήμερον λειτουργούντος Ταμείου Ασφαλίσεως Προσωπικού Η.Ε.Α.Π. και Ε.Η.Ε., διατηρηθησομένου και μετά την μεταβίβασιν της ΗΕΑΠ εν λειτουργία, η δε ΔΕΗ θα καταβάλλη εις τον οικείον Κλάδον Συντάξεων και τον Κλάδον Ασθενείας από της ημέρας της μεταβιβάσεως τας μέχρι σήμερον καταβαλλομένας υπό της ΗΕΑΠ εισφοράς. Εκδόσαν την παρούσαν πράξιν του, ήτις κυρωθήσεται νομοθετικώς μερίμνη των επί της Βιομηχανίας και Εργασίας Υπουργών. 